බණ්ඩාරගම ආසනයේ එක්සත් ජාතික පක්ෂ ප්‍රධාන සංවිධායක අජිත් පෙරේරා මහතාගේ ප්‍රධානත්වයෙන් පසුගියදා බණ්ඩාරගම කුරුඳු හන්දියේ පැවැති රැස්වීමකට තවත් එ.ජා.ප ආධාරකරුවන් පිරිසක් එල්ල කළ ප්‍රහාරයකින් බණ්ඩාරගම ප්‍රාදේශීය සභාවේ විපක්ෂ නායක විමලරත්න වික්‍රමගේ මහතා (එ. ජා. ප) ඇතුළු තිදෙනෙකු තුවාල ලබා ඇත.බස්නාහිර පළාත් සභා මන්ත්‍රී (එ. ජා. ප) පී. ඩී. අබේරත්න මහතාගේ ආධාරකරුවන් මේ පහරදීම කර ඇති බව පැවැසෙන අතර තුවාල ලැබූ ප්‍රාදේශීය සභා විපක්ෂ නායකවරයා දැනට කොළඹ මහ රෝහලේද , ඉතිරි පිරිස හොරණ මහ රෝහලේද ප්‍රතිකාර ලබති.